<classify> Akizungumza na waandishi wa habari Dar es Salaam jana, Rais wa TFF, Jamal Malinzi alisema Yanga waliwaandikia barua Agosti, 2015 wakiomba kuahirisha uchaguzi ili kupisha Uchaguzi Mkuu wa Rais na Wabunge uliofanyika Oktoba 25, 2015 lakini hadi sasa wamekaa kimya.Kati ya wanachama 44 TFF hakuna mwanachama anayemzidi mwenzake, hivyo Yanga kuacha kufanya uchaguzi ni kuvunja Katiba ya TFF, CAF Shirikisho la Soka Tanzania na Fifa Shirikisho la Soka la Kimataifa, hivyo nitahakikisha uchaguzi wa Yanga unafanyika mapema iwezekanavyo, alisema Malinzi.Kauli ya TFF imekuja baada ya muda wa kukaa madarakani kikatiba kwa uongozi wa Yanga kumalizika Juni mwaka juzi, lakini Mkutano Mkuu wa klabu hiyo uliwaongezea mwaka mmoja viongozi wao.Mapema wiki hii, Ofisa Habari wa Yanga, Jerry Muro alisema uongozi wa klabu hiyo umemteua Wakili Sam Mapande kuwa Mwenyekiti wa Kamati ya Uchaguzi.Mapande amechukua nafasi ya Alex Mgongolwa aliyejiuzulu kutokana na kuwa na majukumu mengine na kwamba Mwenyekiti huyo ataitisha kikao cha Kamati ya Uchaguzi na ndicho kitakachokuwa na jukumu la kupanga tarehe ya uchaguzi wa Yanga.  <topic>: michezo 